Asikkalan kunta<br>
<br>
Pöytäkirja<br>
<br>
7/2021<br>
<br>
1<br>
<br>
Kasvatus- ja opetuslautakunta<br>
Aika<br>
<br>
09.09.2021 klo 17:00 - 20:20<br>
<br>
Paikka<br>
<br>
Kokoustila Vasala<br>
<br>
Käsitellyt asiat<br>
§<br>
§ 80<br>
§ 81<br>
§ 82<br>
§ 83<br>
§ 84<br>
§ 85<br>
§ 86<br>
§ 87<br>
§ 88<br>
§ 89<br>
§ 90<br>
<br>
Ptk tark.<br>
<br>
Otsikko<br>
Kokouksen laillisuus ja päätösvaltaisuus<br>
Pöytäkirjantarkastajien valinta<br>
Esityslistan hyväksyminen<br>
Kasvatus- ja opetuslautakunnan kokousten ajankohdat ja<br>
pöytäkirjan pitäjästä päättäminen<br>
Toimivallan siirtäminen vs. sivistysjohtajalle poikkeuksellisiin<br>
opetusjärjestelyihin siirtymisessä<br>
Opetuksen järjestäminen siirto- ja väestötiloissa Vääksyn<br>
Yhteiskoulussa<br>
Varhaiskasvatuksen palveluseteli<br>
Kuntalaisaloite Vääksyn Yhteiskoulun sisäilmatilanteesta<br>
Viranhaltijapäätökset<br>
Tiedoksiantoasiat<br>
Muut asiat<br>
<br>
Sivu<br>
4<br>
5<br>
6<br>
7<br>
9<br>
11<br>
14<br>
20<br>
22<br>
25<br>
26<br>
<br>
Asikkalan kunta<br>
<br>
Pöytäkirja<br>
<br>
7/2021<br>
<br>
Osallistujat<br>
<br>
Läsnä<br>
<br>
Nimi<br>
Karjalainen Kari<br>
Rautavuo-Hätönen Henna<br>
Kunttu Saana<br>
Laukkanen Jussi<br>
Mäkinen Hannu<br>
Seppälä Toni<br>
Kallio Kari<br>
<br>
Poissa<br>
<br>
Elonen Taina<br>
<br>
Muu<br>
<br>
Haapanen Petri<br>
Viikilä Aija<br>
Vesterinen Terhi<br>
Vesterinen Saimi<br>
Anttila Hillevi<br>
Huldén Heidi<br>
Leppialho Juha<br>
<br>
Tehtävä<br>
puheenjohtaja<br>
varapuheenjohtaja<br>
jäsen<br>
jäsen<br>
jäsen<br>
jäsen<br>
varajäsen<br>
<br>
Lisätiedot<br>
<br>
esittelijä<br>
sihteeri<br>
kunnanhallituksen edustaja<br>
nuorisovaltuuston edustaja<br>
asiantuntija<br>
asiantuntija<br>
asiantuntija<br>
<br>
Allekirjoitukset<br>
<br>
Kari Karjalainen<br>
puheenjohtaja<br>
<br>
Aija Viikilä<br>
pöytäkirjanpitäjä<br>
<br>
Käsitellyt asiat<br>
80 - 90<br>
<br>
Pöytäkirjan tarkastus<br>
<br>
Asikkala (pvm)<br>
<br>
Kari Kallio<br>
pöytäkirjantarkastaja<br>
<br>
Saana Kunttu<br>
pöytäkirjantarkastaja<br>
<br>
Pöytäkirjan nähtävilläpito<br>
Tarkastettu pöytäkirja on yleisesti nähtävillä Asikkalan kunnan<br>
verkkosivuilla x.x.20xx.<br>
<br>
Ptk tark.<br>

<br>

<br>
Kokouksen laillisuus ja päätösvaltaisuus<br>
KASOPLTK 09.09.2021 § 80<br>
Kuntalain 103 §:n mukaan toimielin on päätösvaltainen, kun enemmän kuin<br>
puolet jäsenistä on läsnä.<br>
Kunnan hallintosäännön 148 §:n mukaan toimielimen kokous on laillinen,<br>
kun kokouskutsu on toimitettu toimielimen jäsenille vähintään neljä (4)<br>
päivää ennen kokousta.<br>
Kiireellisissä tapauksissa kokous voidaan pitää määräaikaa lyhyemmällä<br>
ajalla, mikäli kokouksesta saadaan tieto kaikille jäsenille tai näiden<br>
henkilökohtaisille varajäsenille. Myös milloin kaikki jäsenet ovat paikalla,<br>
kokous voidaan pitää kokouskutsua lähettämättä.<br>
Päätösehdotus<br>
<br>
Kokous todetaan laillisesti koolle kutsutuksi ja päätösvaltaiseksi.<br>
<br>
Päätös<br>
<br>
Ehdotus hyväksyttiin.<br>
<br>

<br>
09.09.2021<br>
<br>
Pöytäkirjantarkastajien valinta<br>
KASOPLTK 09.09.2021 § 81<br>
Kunnan hallintosäännön 168<br>
toimielimen päättämällä tavalla.<br>
<br>
§:n<br>
<br>
mukaan<br>
<br>
pöytäkirja<br>
<br>
tarkastetaan<br>
<br>
Päätösehdotus<br>
<br>
Lautakunta päättää valita keskuudestaan kaksi jäsentä tarkastamaan tästä<br>
kokouksesta<br>
laadittavan<br>
pöytäkirjan.<br>
Lautakunta<br>
valitsee<br>
pöytäkirjantarkastajiksi Taina Elosen ja Saana Kuntun.<br>
<br>
Päätös<br>
<br>
Tämän kokouksen pöytäkirjan tarkastavat Kari Kallio ja Saana Kunttu.<br>
<br>

Esityslistan hyväksyminen<br>
KASOPLTK 09.09.2021 § 82<br>
<br>
Päätösehdotus<br>
<br>
Kokouksen esityslista hyväksytään kokouksen työjärjestykseksi.<br>
<br>
Päätös<br>
<br>
Ehdotus hyväksyttiin.<br>

<br>
09.09.2021<br>
<br>
Kasvatus- ja opetuslautakunnan kokousten ajankohdat ja pöytäkirjan pitäjästä päättäminen<br>
KASOPLTK 09.09.2021 § 83<br>
1620/00.01.01/2021<br>
Asikkalan kunnan hallintosäännön luvussa 16 on kuvattu menettelytavat<br>
toimielimen kokouskäytänteille.<br>
Hallintosäännön 162 §:ssä on kuvattu henkilön esteellisyyttä päätöksen<br>
teon yhteydessä. Ennen asian käsittelyn aloittamista esteellisen henkilön<br>
on ilmoitettava esteellisyydestään ja esteellisyyden aiheuttamasta<br>
perusteesta sekä vetäydyttävä asian käsittelystä ja poistuttava<br>
kokouksesta. Esteellisyyttä koskeva ratkaisu on perusteltava pöytäkirjaan.<br>
Esteellisyysperusteita ovat:<br>
 osallisuusjäävi<br>
 edustusjäävi<br>
 intressijäävi<br>
 palvelusuhde- ja toimeksiantojäävi<br>
 yhteisöjäävi ja yhteisöjäävin poikkeus<br>
 puolueettomuuden vaarantuminen muusta erityisestä syystä<br>
(yleislausejäävi)<br>
Toimielin päättää kokoustensa ajan ja paikan. Kokous pidetään myös,<br>
milloin puheenjohtaja katsoo kokouksen tarpeelliseksi tai enemmistö<br>
toimielimen jäsenistä tekee puheenjohtajalle esityksen kokouksen<br>
pitämisestä ilmoittamansa asian käsittelyä varten. Tällöin puheenjohtaja<br>
määrää kokousajan. Puheenjohtaja voi perustellusta syystä peruuttaa<br>
kokouksen.<br>
Kasvatus- ja opetuslautakunnan kokoukset pidetään ensisijaisesti<br>
kunnanvirastolla. Kokoukset alkavat pääsääntöisesti klo 17.00.<br>
Hallintosääntö (145 §) mahdollistaa myös sähköisesti pidettävän<br>
lautakunnan kokouksen.<br>
Syksyn kokousajankohdat ovat seuraavat:<br>
 to 23.9.<br>
 to 21.10.<br>
 to 11.11.<br>
 joulukuun ajankohta päätetään lokakuussa<br>
Esityksenä on, että kokousten pöytäkirjan pitäjänä toimii talouspäällikkö<br>
Aija Viikilä.<br>
Valmistelija<br>
<br>
Sivistysjohtaja Haapanen Petri<br>
<br>
Esittelijä<br>
<br>
Sivistysjohtaja Haapanen Petri<br>
<br>

<br>
Päätösehdotus<br>
<br>
Lautakunta päättää 1) vahvistaa syksyn 2021 kokousajankohdiksi 23.9.,<br>
21.10. ja 11.11. 2) että kokousten pöytäkirjan pitäjänä toimii talouspäällikkö<br>
Aija Viikilä. 3) että kokoukset pidetään kokouskutsussa ilmoitetussa<br>
paikassa tai sähköisesti klo 17.00 alkaen 4) varsinaisten kokousten lisäksi<br>
pidetään tarvittaessa ylimääräisiä kokouksia.<br>
<br>
Päätös<br>
<br>
Ehdotus hyväksyttiin.<br>
<br>

<br>
09.09.2021<br>
<br>
Toimivallan siirtäminen vs. sivistysjohtajalle poikkeuksellisiin opetusjärjestelyihin<br>
siirtymisessä<br>
KASOPLTK 09.09.2021 § 84<br>
1621/00.01.01/2021<br>
<br>
Perusopetuslakia muutetiin lisäämällä siihen 20a pykälä (521/2020),<br>
joka oli väliaikaisesti voimassa 1.8.2020 - 31.12.2020.<br>
Eduskunta hyväksyi 9.12.2020 perusopetuslain 20a pykälän<br>
voimassa ololle jatkon ajalle 1.1. - 31.7.2021 ja edelleen 20.5.2021<br>
ajalle 1.8.2021 - 31.7.2022.<br>
Muutoksen tarkoituksena on ehkäistä koronaviruksen (COVID-19)<br>
leviämistä, lieventää siitä koituvia haittoja, turvata perusopetuslain<br>
mukaisen opetuksen turvallinen järjestäminen sekä varmistaa<br>
oppilaan oikeus saada opetusta.<br>
Perusopetuslain väliaikaisella muutoksella mahdollistetaan, että<br>
opetuksen järjestäjä voi päätöksellään siirtyä<br>
poikkeuksellisiin opetusjärjestelyihin. Mikäli opetusta ei voida<br>
järjestää turvallisesti lähiopetuksena koulussa tai muussa opetuksen<br>
järjestämispaikassa, voidaan opetusta järjestää osittain tai kokonaan<br>
muuna kuin lähiopetuksena etäyhteyksiä hyödyntäen. Lisäksi<br>
poikkeuksellisiin opetusjärjestelyihin siirtymisen tulee olla<br>
välttämätöntä. Päätös voidaan tehdä enintään yhdeksi kuukaudeksi<br>
kerrallaan.<br>
Opetuksen järjestäjän päätös poikkeuksellisiin opetusjärjestelyihin<br>
siirtymisessä voi koskea esimerkiksi yksittäistä koulua tai sen osaa<br>
tai kaikkia opetuksen järjestäjän kouluja tai toimipisteitä. Opetuksen<br>
järjestäjä voi tehdä päätöksen vain tilanteessa, jossa se on<br>
välttämätöntä eikä opetuksen järjestämisessä pystytä noudattamaan<br>
tartuntatautiviranomaisen ohjeistusta opetustilojen turvallisesta<br>
käyttämisestä tai kun opetustilat joudutaan sulkemaan osittain tai<br>
kokonaan tartuntatautilain 58 §:n nojalla. Harkinta poikkeuksellisiin<br>
opetusjärjestelyihin siirtymisestä tehdään yhdessä<br>
tartuntatautiviranomaisen kanssa. Lapsen oikeuksien rajoittamisen<br>
tulee olla tarkkarajaista, tarkoituksenmukaista ja kestoltaan<br>
mahdollisimman lyhytaikaista saavutettavaan päämäärään nähden.<br>
Poikkeukselliset opetusjärjestelyt eivät koske vuosiluokkien 1 -3<br>
oppilaita, erityisen tuen päätöksen saaneita oppilaita, pidennetyn<br>
oppivelvollisuuden oppilaita eikä valmistavan opetuksen oppilaita.<br>
<br>

<br>
Näiden oppilaiden opetus järjestetään aina lähiopetuksena lukuun<br>
ottamatta mahdollista karanteeniin asettamista.<br>
Kunnan hallintosäännön mukaan kasvatus- ja opetuslautakunta<br>
opetuksen järjestäjänä päättää poikkeuksellisiin opetusjärjestelyihin<br>
siirtymisestä, ellei toimivaltaa ole delegoitu viranhaltijalle. Mikäli<br>
syntyy tarve siirtyä poikkeuksellisiin opetusjärjestelyihin, on<br>
tarkoituksenmukaista, että päätös voidaan tehdä joustavasti<br>
ja viipymättä. Tämän vuoksi on tarkoituksenmukaista, että<br>
päätösvalta siirretään yhdelle viranhaltijalle, jolloin päätökset<br>
tehdään yhdenmukaisesti ja koordinoidusti.<br>
Kasvatus- ja opetuslautakunta siirsi toimivaltansa poikkeuksellisiin<br>
opetusjärjestelyihin siirtymisestä sivistysjohtajalle lukuvuodeksi 2020<br>
- 2021 kokouksessaan 29.9.2020 (104 §).<br>
<br>
Valmistelija<br>
<br>
Sivistysjohtaja Petri Haapanen<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta päättää siirtää toimivaltaansa siten, että sivistysjohtaja<br>
päättää perusopetuslain 20 a §:n mukaisiin poikkeuksellisiin<br>
opetusjärjestelyihin siirtymisestä ajalla 13.9.2021 – 31.7.2022.<br>
Ennen päätöstä lautakuntaa tulee tiedottaa asiasta.<br>
<br>
Uusi ehdotus<br>
<br>
Lautakunta päättää siirtää toimivaltaansa siten, että sivistysjohtaja päättää<br>
perusopetuslain 20 a §:n mukaisiin poikkeuksellisiin opetusjärjestelyihin<br>
siirtymisestä ajalla 13.9.2021 – 31.7.2022. Ennen päätöstä lautakuntaa<br>
tulee tiedottaa asiasta.<br>
Lautakunta päättää abiturienttien siirtymisestä etäopetukseen ajalla 1323.9.2021.<br>
<br>
Päätös<br>
<br>
Uusi ehdotus hyväksyttin.<br>
<br>

<br>
Opetuksen järjestäminen siirto- ja väestötiloissa Vääksyn Yhteiskoulussa<br>
KASOPLTK 09.09.2021 § 85<br>
1628/12.00.00/2021<br>
<br>
Vääksyn Yhteiskoulun yläkoulun ja lukion rakennustöiden<br>
aloittaminen on viivästynyt.<br>
Tehdyt tutkimukset<br>
Kesän aikana ”homekoirat” ovat käyneet koululla viikolla 26.<br>
Näiden pohjalta tehtyjä jatkotutkimuksia jatkettiin Polygon osalta.<br>
Siitä on laadittu erillinen selvitys ”Altistumisen arviointi”-raportti.<br>
Tekninen johtaja on pyytänyt terveydensuojeluviranomaiselta<br>
kommenttia Vääksyn Yhteiskoulun tilanteesta ja toimittamastaan<br>
Vääksyn Yhteiskoulun ”Altistumisen arviointi”-raportista. 15.7.2021<br>
päivätyn Altistumisen arviointi -raportin on laatinut Polygon Finland<br>
Oy.Tämän pohjalta terveydensuojeluviranomainen laatinut oman<br>
lausunnon, minkä pohjalta tilojen käyttöä voidaan tämänhetkisen<br>
tiedon mukaan jatkaa. Kannanottoon on tarkennettu<br>
varasuunnitelman miettiminen, mikäli esimerkiksi oireilu jossakin<br>
rakennuksen osassa lisääntyy voimakkaasti ja käyttöä turvaavilla<br>
toimenpiteillä ei saavuteta tiloissa tarvittavia tuloksi.<br>
Korjaustoimenpiteet<br>
Kesän aikana toteutettuja korjaustoimenpiteitä on tehty seuraavasti:<br>
<br>
<br>
<br>
<br>
<br>
<br>
pieneltä alueelta A-osan liittymäkohdassa,<br>
lattiamateriaalin vaihto tapahtuu kuudessa B-osan luokkatiloissa,<br>
rappukäytävään asennetaan ilmanvaihto B-osassa ja<br>
kahden luokkatilan ulkoseiniä tiivistetään C-osassa.<br>
ruokalaan on lisätty ilmanpuhdistuslaitteita, ruokasalin lattia<br>
<br>
Henkilöstölle on etsitty korvaavia tiloja Aurinkovuoren koulun<br>
puolelta. Oppilaiden osalta mietitään opetuksen järjestämisen osalta<br>
vaihtoehtoisia toimintatapoja, jotta opetussuunnitelman mukaista<br>
opetusta.<br>
Tiedotustilaisuus<br>
<br>

<br>
Koulun sisäilmatilanteesta järjestetään erillinen tiedotustilaisuus<br>
koulun huoltajille 14.9. Tässä tilaisuudessa kerrotaan tehdyistä<br>
tutkimuksista ja niiden raporteista.<br>
Oirekysely<br>
<br>
Vääksyn Yhteiskoulun sisäilmaan liittyvää oireilua on selvitetty<br>
viimeksi syksyllä 2019 Asikkalan kunnan kouluille suunnatulla<br>
Terveyden ja hyvinvoinnin laitoksen sisäilmakyselyllä. Oppilaiden<br>
raportoima oireilu oli kokonaisuudessaan tavanomaista yleisempää<br>
verrattuna muihin Suomen kouluihin. Henkilöstöstä arviolta<br>
kymmenellä on arvio olevan erilaisia sisäilmaan liittyviä oireita.<br>
Eniten palautetta tuli valaistuksen tasoon liittyen. Kunnan<br>
sisäilmatyöryhmä on arvioinut 18.12.2019 kokouksessaan koulun<br>
tilannetta sekä saatuja kyselytutkimuksen tuloksia kokonaisuutena ja<br>
esittää tarvittavia toimenpiteitä tekniselle toimelle. Tästä on<br>
järjestetty tiedotustilaisuus huoltajille 11.2.2020.<br>
Oirekysely opiskelijoille ja henkilöstölle toteutetaan oirekysely<br>
lokakuun aikana. Oirekysely voidaan toteuttaa vasta kun tilat ovat<br>
olleet käytössä n. 3 kk.<br>
Siirtotilat<br>
Siirtotilojen määrää on kartoitettu kesän 2021 aikana. Siirtotilojen<br>
tarve perustuu erityisesti rakennustöistä ja mahdollisista sisäilmasta<br>
aiheutuviin syihin<br>
Alustavasti suunnitelmissa ovat seuraavat korvaavat tilat<br>
 Luokkatilat 10 kpl x 60 m2<br>
2<br>
 Luokkatilat 2 kpl x n.120 m<br>
 Siirtotiloille on olemassa kustannusarvio, mikä sisältää<br>
kuukausivuokran, kuljetuksen ja asennuksen sekä purun ja<br>
poiskuljetuksen, hintaan vaikuttaa aikajänne, kunnan hoitaa itse<br>
liittymät (vesi ja sähkö)<br>
 Siirtotilojen sijoittamisessa on tärkeä miettiä myös sitä, että<br>
niiden tarve voi lisääntyä<br>
Teknisen johtaja tilaa tarvittavan määrän siirtotiloja. Siirtotilat ovat<br>
koulun käytössä alustavasti joulukuussa.<br>
<br>

<br>
Hotelli Tallukka toimii vaihtoehtoisena tilana opetuksen<br>
järjestämiselle, mikäli joudumme miettimään poikkeusjärjestelyitä<br>
ennen siirtotiloja. Hotellissa on tehty tarvittavat sisäilmatarkistukset<br>
ja kunnostustoimenpiteet niihin tiloihin, joita koulu tulisi käyttämään.<br>
Ennen opetuksen järjestämistä hotellin tiloissa tulee järjestää<br>
käyttöönotto tarkistus. Akuutissa tilanteissa opetusta keskitetään<br>
liikuntahallille.<br>
<br>
Valmistelija<br>
<br>
Sivistysjohtaja Haapanen Petri<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta päättää, että Vääksyn Yhteiskoulun opetus järjestetään<br>
nykyisen rakennuksen lisäksi siirtotiloissa koulualueen välittömässä<br>
läheisyydessä. Väistötilana tulee toimimaan Hotelli Tallukka.<br>
Opetusjärjestelyjen muutos tapahtuu sivistysjohtajan päätöksellä heti kun<br>
tarve rakennustöiden tai sisäilman osalta ilmenee. Yksittäiset<br>
oppilaspäätökset hoidetaan tapauskohtaisesti.<br>
<br>
Päätös<br>
<br>
Ehdotus hyväksyttiin.<br>
<br>

Varhaiskasvatuksen palveluseteli<br>
KASOPLTK 18.05.2021 § 65<br>
Kasvatus- ja opetuslautakunnan tehtävänä on kunnan halllintosäännön<br>
mukaan turvata kasvatus- ja koulutuspalvelut, jotka mahdollistavat<br>
jatkuvan itsensä kehittämisen, henkisen kasvun ja ammatillisen<br>
osaamisen. Lautakunnan tehtävänä on vastata varhaiskasvatuspalveluista,<br>
jotka turvaavat tasapuolisesti ja paikallisten olosuhteiden edellyttämällä<br>
tavalla lasten hoidon, kasvatuksen ja opetuksen tarpeet eri ikäryhmissä.<br>
Kasvatus- ja opetuslautakunta johtaa ja kehittää alaistaan palvelualuetta ja<br>
vastaa palvelujen tuloksellisesta järjestämisestä. Lautakunta seuraa ja<br>
arvioi palvelujen vaikuttavuutta ja varaa asukkaille ja käyttäjille<br>
mahdollisuuden osallistua palveluiden suunnitteluun ja kehittämiseen.<br>
Palvelusetelistä on tehty valtuustoaloite 8.6.2015. Valtuusto on 15.2.2016<br>
päättänyt, että valtuustoaloitteen mukaista palvelusetelijärjestelmää ei<br>
oteta tässä vaiheessa käyttöön Asikkalan kunnan lasten päivähoidossa,<br>
koska palvelusetelin käyttöönotto vaatii lisäresursointia eikä palveluseteli<br>
tuo tällä hetkellä parannusta palvelutuotantoon.Tällä hetkellä käytössä<br>
oleva yksityisen hoidon tuen kuntalisä antaa huoltajille laajemman<br>
mahdollisuuden valita. Asia otetaan uudelleen käsittelyyn, kun se etenee<br>
joko seudullisesti tai monialaisesti kunnan sisällä.<br>
Kunnan hallintosäännön mukaan, 22 § Kunnanhallituksen tehtävänä on<br>
kuntalaissa säädetyn lisäksi valtuuston asettamien tavoitteiden puitteissa<br>
johtaa, valvoa ja arvioida kunnan strategian toteuttamista sekä vastata<br>
kuntataloudesta ja muiden yleisten toimintaedellytysten säilymisestä<br>
huolehtimalla toiminnan ja talouden suunnittelusta. Kunnanhallituksen<br>
tehtävänä on sen lisäksi, mitä muualla on säädetty; 2. päättää<br>
koulutuspolitiikan yleislinjauksista, jos tässä hallintosäännössä ei muuta<br>
määrätä.<br>
Laki sosiaali- ja terveydenhuollon palvelusetelistä (569/2009)<br>
monipuolistaa kuntien mahdollisuuksia järjestää kunnan lakisääteisiä<br>
sosiaali- ja terveydenhuoltopalveluja. Varhaiskasvatuksen palvelusetelillä<br>
tuetaan perheiden varhaiskasvatusta yksityisessä varhaiskasvatuksessa ja<br>
sillä korvattaisiin niiltä osin Kelan maksama yksityisen hoidon tuki ja<br>
Asikkalan kunnan maksama yksityisen hoidon tuen kuntalisä. Palveluseteli<br>
mahdollistaa asiakkaalle valinnan mahdollisuuden kunnan<br>
varhaiskasvatuspalveluista. Asiakkaalla on kuitenkin oikeus kieltäytyä<br>
palvelusetelistä, jolloin kunnan on ohjattava asiakas kunnan muilla tavoin<br>
järjestämien palvelujen piiriin. Jos kunta on järjestänyt palvelun itse tai<br>

hankkinut sen muulta taholta, asiakkaan ei yleensä ole mahdollista valita<br>
palvelujen tuottajaa. Palvelusetelillä tarkoitetaan kunnan sitoumusta<br>
suorittaa tietty sen ennalta määräämä rahamäärä palvelujen tuottajalle<br>
niiden kustannusten korvaamiseksi, joita palvelujen tuottajalle on<br>
aiheutunut asiakkaalle tuotetusta palvelusta.<br>
Palveluseteli voidaan myöntää niille Asikkalan kunnan asukkaille, jotka<br>
ovat oikeutettuja kunnallisiin varhaiskasvatuspalveluihin. Palveluseteli<br>
voidaan myöntää varhaiskasvatuksen järjestämiseen<br>
yksityisessä päiväkodissa /ryhmäperhepäiväkodissa/perhepäivähoitokodissa. Perheellä ei ole oikeutta vaatia<br>
palveluseteliä varhaiskasvatustoimintaan, jota kunta ei järjestä<br>
palvelusetelillä tai palvelutuottajaa ei ole hyväksytty kunnan ylläpitämäksi<br>
palvelutuottajaksi. Kunnan varhaiskasvatus tekee yhteistyötä asiakkaan<br>
kanssa, jotta kullekin lapselle löytyy paras mahdollinen hoitopaikka.<br>
Varhaiskasvatuksen palveluseteliä haetaan Asikkalan kunnan<br>
määräämällä tavalla. Asiakasperhe ja palveluntuottaja tekevät sopimuksen<br>
palvelusta. Varhaiskasvatuksen alettua palveluntuottajalle maksetaan<br>
kuukausittain voimassa olevien palveluseteleiden arvo. Palvelusetelin<br>
lisäksi palveluntuottaja perii asiakkaiden omavastuuosuuden.<br>
Palvelusetelillä tarkoitetaan kunnan sitoumusta suorittaa tietty ennalta<br>
sovittu rahamäärä palvelujen tuottajalle niiden kustannusten<br>
korvaamiseksi, joita palvelujen tuottajalle on aiheutunut asiakkaalle<br>
tuotetusta palvelusta. Palvelusetelijärjestelmässä kunta ei ole<br>
sopijaosapuoli palvelusta sovittaessa, vaan kyseessä on kuluttajan<br>
asemassa olevan asiakkaan ja palvelujen tuottajan välinen sopimus.<br>
Palvelusetelissä voidaan huomioida sisaralennus ja tuloperusteinen<br>
varhaiskasvatusmaksu, jolloin yksityinen varhaiskasvatuksen<br>
saavutettavuus paranee, ja näin ollen palveluseteli tukee sosiaalista<br>
oikeudenmukaisuutta.<br>
Palveluseteli on käytössä Lahdenseudun kunnista ainakin Lahdessa,<br>
Hollolassa ja Orimattilassa.<br>
Arvioitaessa varhaiskasvatuksen järjestämistä tulee lähtökohtana olla<br>
edelleen laadukas palvelukokonaisuus. Järjestämisen suunnitelmaan<br>
vaikuttavat varhaiskasvatuksen piirissä oleva lapsimäärä, tukea tarvitsevat<br>
lapset sekä palvelun tuottamiseen tarvittava henkilöstömäärä.<br>
Varhaiskasvatuksen palveluseteliin osalta toteutettiin ennakkovaikutusten<br>
arviointi 4.5.2021 kohdennetusti päiväkotien henkilöstölle ja huoltajille.<br>

Palvelualueen kehittämispäällikkö Juha Leppialho esittelee palvelusetelin<br>
nykytilanteen. Kehittämispäällikkö tarkentaa ennen päätöksen tekoa<br>
kustannusvaikutukset ja kartoittaa mahdolliset toimijat. Tämän lisäksi<br>
pyydetään tarvittavat lausunnot 28.5.2021.<br>
<br>
Valmistelija<br>
<br>
Kasvatus- ja opetuspalveluiden kehittämispäällikkö Juha Leppialho<br>
<br>
Esittelijä<br>
<br>
Sivistysjohtaja Petri Haapanen<br>
<br>
Päätösehdotus<br>
<br>
Lautakunta merkitsee palveluseteliselvityksen nykytilanteen tiedoksi.<br>
<br>
Päätös<br>
<br>
Ehdotus hyväksyttiin.<br>
<br>
KASOPLTK 08.06.2021 § 72<br>
Varhaiskasvatuksen laadun turvaaminen<br>
Tavoitteena on rakentaa lapselle yhtenäistä polkua varhaiskasvatuksesta,<br>
esiopetukseen ja ensimmäisiin kouluvuosiin. Lähtökohtaisesti<br>
pikkulapsuuden aikaa kunnioitetaan ja arvostetaan, niin pitkälle kuin se on<br>
toiminnallisesti ja taloudellisesti mahdollista. Uskomme, että tämä ratkaisu<br>
on kunnan vetovoimatekijä, jolla saadaan houkuteltua lisää asukkaita<br>
kuntaan. Asikkalan kunnan järjestämä varhaiskasvatus on arvioitu<br>
käyttäjien toimesta keväällä 2021. Huoltajien antama palaute<br>
varhaiskasvatuksesta oli 9,3. Huoltajien vastauksia tuli 87 kpl. Toiminta<br>
nykyisellään on laadukasta ja monipuolista.<br>
Kunnan on järjestettävä tässä laissa säädettyä varhaiskasvatusta siinä<br>
laajuudessa ja sellaisin toimintamuodoin kuin kunnassa esiintyvä tarve<br>
edellyttää (Varhaiskasvatuslaki 5§). Kunta voi järjestää varhaiskasvatusta<br>
siten kuin kuntalain (410/2015) 8 ja 9 §:ssä säädetään. Hankittaessa<br>
palveluja toiselta palvelujentuottajalta kunnan tai kuntayhtymän on<br>
varmistuttava siitä, että hankittavat palvelut vastaavat sitä tasoa, jota<br>
edellytetään vastaavalta kunnalliselta toiminnalta.<br>
Yksityisten toimijoiden toimintaa säätelee varhaiskasvatuslain mukaiset<br>
edellytykset, joita yksityiseltä palvelutuottajalta vaaditaan<br>
(Varhaiskasvatuslaki 43 §) sekä oma valvontasuunnitelma (48 §).<br>
Perheiden valinnanvapauden lisääminen<br>
<br>
Asikkalan kunta<br>
<br>
Pöytäkirja<br>
<br>
Kasvatus- ja opetuslautakunta<br>
Kasvatus- ja opetuslautakunta<br>
Kasvatus- ja opetuslautakunta<br>
<br>
§ 65<br>
§ 72<br>
§ 86<br>
<br>
7/2021<br>
<br>
17<br>
<br>
18.05.2021<br>
08.06.2021<br>
09.09.2021<br>
<br>
Varhaiskasvatuksessa voidaan antaa palvelun käyttäjälle sosiaali- ja<br>
terveydenhuollon palvelusetelistä annetun lain (569/2009) mukainen<br>
palveluseteli. Kunta tai kuntayhtymä on velvollinen suorittamaan<br>
yksityiselle palveluntuottajalle korvausta vain osoittamiensa henkilöiden<br>
käyttämistä lasten varhaiskasvatuspalveluista ja palveluseteliä<br>
käytettäessä hyväksymälleen yksityiselle palveluntuottajalle enintään<br>
palvelusetelin arvoon saakka.<br>
Kunnan on huolehdittava siitä, että lapsi voi saada varhaiskasvatusta<br>
lapsen äidinkielenä olevalla suomen tai ruotsin kielellä tai saamen kielilain<br>
(1086/2003) 3 §:n 1 kohdassa tarkoitetulla saamen kielellä (8 §)<br>
Kunnalle konkreettinen mahdollisuus näyttää arvostavansa perheiden<br>
omaa valinnanvapautta ja palvelujen erikoistumista ja palvelutuotannon<br>
laajeneminen. Palvelusetelituottaja ei tarkoita automaattisesti<br>
yksityistämistä ja voiton tavoittelua, voi tuoda myös muita perheille tärkeitä<br>
arvoja.<br>
Mahdolliset toimijat<br>
<br>
Kasvatus- ja opetuspalveluiden kehittämispäällikkö on käynyt keskustelun<br>
mahdollisten toimijoiden kanssa palvelusetelistä ja toiminnasta<br>
Asikkalassa. Keskustelua on käyty seitsemän eri toimijan kanssa.<br>
Palvelusetelin arvon on hyvä olla linjassa muiden palvelusetelikuntien<br>
palveluseteleiden arvoon Päijät-Hämeessä.<br>
Kaikkia kiinnostaa yhteistyö uuden palvelusetelikunnan kanssa. Uusien<br>
yksiköiden perustaminen esimerkiksi Asikkalaan harkitaan tarkasti<br>
asiakasmäärät, ennusteet ja sijainti pohtien. Muutamat toimijat ilmoittivat<br>
suoraan, että uusien yksiköiden perustaminen ei ole suunnitelmissa.<br>
Suunniteltuun palvelusetelin arvoon 850 euroa suhtauduttiin myönteisesti.<br>
Kaikki toimijat nostivat esiin alle kolmevuotiaiden kertoimen tärkeyden.<br>
Pääsääntöisesti Asikkalassa suunnitteilla olevaa kerrointa 1.5 pidettiin<br>
pienenä.<br>
<br>
Valmistelija<br>
<br>
Kasvatus- ja opetuspalveluiden kehittämispäällikkö Juha Leppialho<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta merkitsee palveluseteliin liittyvän valmistelutyön tiedoksi.<br>
Päätös palvelusetelistä tehdään ennen vuoden 2022 talousarvion<br>
käsittelyä.<br>
<br>
Päätös<br>
<br>
Ehdotus hyväksyttiin.<br>

KASOPLTK 09.09.2021 § 86<br>
1347/12.07.00/2021<br>
Laki sosiaali- ja terveydenhuollon palvelusetelistä (569/2009)<br>
monipuolistaa kuntien mahdollisuuksia järjestää kunnan lakisääteisiä<br>
sosiaali- ja terveydenhuoltopalveluja. Varhaiskasvatuksen palvelusetelillä<br>
tuetaan perheiden varhaiskasvatusta yksityisessä varhaiskasvatuksessa ja<br>
sillä korvattaisiin niiltä osin Kelan maksama yksityisen hoidon tuki ja<br>
Asikkalan kunnan maksama yksityisen hoidon tuen kuntalisä. Palveluseteli<br>
mahdollistaa asiakkaalle valinnan mahdollisuuden kunnan<br>
varhaiskasvatuspalveluista.<br>
Palvelusetelillä tarkoitetaan kunnan sitoumusta suorittaa tietty ennalta<br>
sovittu rahamäärä palvelujen tuottajalle niiden kustannusten<br>
korvaamiseksi, joita palvelujen tuottajalle on aiheutunut asiakkaalle<br>
tuotetusta palvelusta.<br>
Arvioitaessa varhaiskasvatuksen järjestämistä tulee lähtökohtana olla<br>
edelleen laadukas palvelukokonaisuus. Järjestämisen suunnitelmaan<br>
vaikuttavat varhaiskasvatuksen piirissä oleva lapsimäärä, tukea tarvitsevat<br>
lapset sekä palvelun tuottamiseen tarvittava henkilöstömäärä.<br>
Päätöksen tekoa varten valmistelussa on laadittu palveluseteliselvitys ja<br>
sääntökirja. Toukokuussa toteutettiin ennakkovaikutusten arviointi<br>
kohdennetulle ryhmälle. Tämän lisäksi on kartoitettu mahdollisia toimijoita<br>
palvelusetelin tuottamiseen.<br>
Palvelusetelin käytöllä on vaikutuksia kunnan oman palvelutuotannon<br>
järjestämiseen. Ennuste tulevien vuosien lapsimäärästä suhteessa omaan<br>
palvelun tuotantokapasiteettiin kertoo, että nykyiset päivähoitopaikat<br>
riittävät. Jos palveluympäristö on houkutteleva yksityiselle<br>
palvelutuotannolle, on kunnan omaa palvelutuotantoa supistettava.<br>
Kunnan omaa palvelutuotantoa arvioidaan säännöllisesti suhteessa<br>
lapsimäärään.<br>
Palvelun kannalta tärkeää on, että se on laadukasta, palautteeseen<br>
reagoivaan ja kustannustehokasta.<br>
Kasvatus- ja opetuspalveluiden kehittämispäällikkö Juha Leppialho tulee<br>
kokoukseen kertomaan kevään 2021 aikana tehdystä valmistelutyöstä<br>
sekä palvelusetelin vaikutuksesta varhaiskasvatuksen palveluiden<br>
järjestämisestä perheiden ja kunnan oman palvelutuotannon<br>
näkökulmasta.<br>

Ennen lopullista päätöksen tekoa tehdään vielä yritysvaikutusten arviointi.<br>
Tämän lisäksi asia viedään yhteistyötoimikunnan käsittelyyn.<br>
Asiantuntijana paikalla on varhaiskasvatuspäällikkö Hillevi Anttila.<br>
<br>
Valmistelija<br>
<br>
Kasvatus- ja opetuspalveluiden kehittämispäällikkö Juha Leppialho<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta merkitsee palveluseteliin liittyvän valmistelutyön tiedoksi.<br>
<br>
Päätös<br>
<br>
Ehdotus hyväksyttiin.<br>

Kuntalaisaloite Vääksyn Yhteiskoulun sisäilmatilanteesta<br>
KASOPLTK 09.09.2021 § 87<br>
1629/12.00.00/2021<br>
Kunnan hallintosäännössä (170 §) määritellään kuntalaisaloitteesta ja sen<br>
käsittelystä (171 §). Kunnan asukkaalla sekä kunnassa toimivalla yhteisöllä<br>
ja säätiöllä on oikeus tehdä aloitteita kunnan toimintaa koskevissa<br>
asioissa. Aloitteen käsittelee se kunnan viranomainen, jolla on toimivalta<br>
tehdä päätöksiä aloitteen tarkoittamassa asiassa. Jos toimivaltainen<br>
viranomainen on toimielin, aloitteista ja aloitteiden perusteella suoritetuista<br>
toimenpiteistä on annettava toimielimelle tieto jäljempänä määrätyllä<br>
tavalla.<br>
Kuntalaisaloite 25.5.2021 edellyttää, että Vääksyn Yhteiskoulun kaikki<br>
toiminnat siirretään välittömästi väistökouluun tai parakkikouluun siihen asti<br>
kunnes saadaan uusi turvallinen ja terveellinen koulu. Kuntalaisaloitteen on<br>
allekirjoittanut 172 henkilöä.<br>
Kunnan sisäilmatyöryhmä on käsitellyt Yhteiskoulun sisäilmatilannetta<br>
säännöllisin väliajoin ja sen pohjalta tehtäviä toimenpiteitä. Vääksyn<br>
Yhteiskoulua varten perustettiin oma sisäilmatyöryhmä. Työryhmä<br>
kokoontui ensimmäisen kerran 7.6.2021 alkavalla viikolla. Työryhmä on<br>
tiedottanut tilanteen etenemisestä Wilman ja kunnan verkkosivujen kautta.<br>
Kuntotutkimuksia Vääksyn Yhteiskoululla on tehty vuosina 2016 ja 2017 ja<br>
nyt kesän aikana.<br>
Vuosien varrella kouluun on tehty eriasteisia korjaustoimenpiteitä. Kesän<br>
aikana remontteja on tehty B-osassa, ilmahormien tiivistysten osalta.<br>
Tämän lisäksi ruokasaliin on asennettu ilmanpuhdistimia. Syyslomalla<br>
uusitaan ruokasalin lattia. Koulussa toteutetaan oirekysely oppilaille ja<br>
henkilöstölle alustavasti lokakuun aikana. Huoltajille järjestetään erillinen<br>
tiedotustilaisuus koulun sisäilmasta 14.9.<br>
Perusopetuslaki (29 §) edellyttää opetukseen osallistuvalla on oikeus<br>
turvalliseen opiskeluympäristöön. Aloitteessa viitataan myös Swecon<br>
kuntotutkimuksen yhteenvetoon, mikä on erillisenä liitteenä.<br>
Terveydensuojeluviranomaisen (kannanotto 27.7.2021) tämänhetkisen<br>
arvioinnin mukaan tilojen käyttöä voidaan jatkaa.<br>
Kesän 2021 aikana opetuksen järjestäjä ja tekniset palvelut on valmistellut<br>
opetuksen siirtämistä siirto- ja väestötiloihin. Siirtotiloihin liittyvä<br>
valmistelutyö kuuluu hallintosäännön mukaisesti teknisen johtajan tehtäviin<br>
ja toimivaltaan<br>

Valmistelija<br>
<br>
Sivistysjohtaja Haapanen Petri<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta esittää kannanotossaan tekniselle lautakunnalle, että Vääksyn<br>
Yhteiskoululle tulevia siirtotiloja hankitaan välittömästi. Tarvittava<br>
siirtotilojen määrä arvioidaan yhteistyössä koulun kanssa.<br>
Terveydensuojeluviranomaisen (kannanotto 27.7.2021) tämänhetkisen<br>
arvioinnin mukaan tilojen käyttöä voidaan jatkaa. Siirtotilojen<br>
lisähankintaan varaudutaan terveysviranomaisen niin esittäessä.<br>
<br>
Päätös<br>
<br>
Ehdotus hyväksyttiin.<br>
<br>
Asikkalan kunta<br>
<br>
Pöytäkirja<br>
<br>
Kasvatus- ja opetuslautakunta<br>
<br>
§ 88<br>
<br>
7/2021<br>
<br>
09.09.2021<br>
<br>
Viranhaltijapäätökset<br>
KASOPLTK 09.09.2021 § 88<br>
Lautakunnalle saatetaan tiedoksi seuraavien viranhaltijoiden<br>
viranhaltijapäätökset ajalta 03.06.2021 – 03.09.2021.<br>

131<br>
132<br>
134<br>

137<br>
138<br>
139<br>
142<br>
143<br>
<br>
Sivistysjohtaja<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>

Henkilöstöpäätös<br>
Henkilöstöpäätös<br>

Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>

Henkilöstöpäätös<br>
Hankintapäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Hankintapäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Yleinen päätös<br>
Yleinen päätös<br>

§ 88<br>

7/2021<br>
<br>
09.09.2021<br>

§<br>

<br>
Varhaiskasvatuspäällikkö<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>

Henkilöstöpäätös<br>
Yleinen päätös<br>
Yleinen päätös<br>

§<br>
28<br>
29<br>
30<br>
31<br>
<br>
Rehtori Aurinkovuoren koulu<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
<br>
§<br>
8<br>
9<br>
10<br>
11<br>
12<br>
13<br>
14<br>
15<br>
16<br>
17<br>
<br>
Rehtori yläkoulu ja lukio<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkiltöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
Henkilöstöpäätös<br>
<br>
§<br>
1<br>
<br>
Rehtori Vesivehmaan koulu<br>
Henkilöstöpäätös<br>
<br>
Lautakunta päättää merkitä edellä mainitut viranhaltijapäätökset tietoon<br>
saatetuiksi ja päättää olla käyttämättä niihin kuntalain tarkoittamaa ottooikeutta.<br>

§ 89<br>
<br>
7/2021<br>
<br>
09.09.2021<br>
<br>
Tiedoksiantoasiat<br>
KASOPLTK 09.09.2021 § 89<br>
Avoimen varhaiskasvatuksen perhetoimintaa on hankerahoituksen<br>
myötä laajennettu Vesivehmaalle, Kalkkisiin ja Länsi-Asikkalaan.<br>
Päätösehdotus<br>
<br>
Lautakunta merkitsee asiat tiedoksi.<br>
<br>
Päätös<br>
<br>
Ehdotus hyväksyttiin.<br>
Lisäksi merkittiin tiedoksi<br>
- Asikkalan OAJ:n kutsu Ravintola Jalmariin to 4.11.2021 klo 18-20<br>
- Vääksyn Yhteiskoulun yläkoulussa on käynnistetty Joustava<br>
perusopetus. Oppilaiden valintaprosessi on aloitettu<br>
<br>
25<br>
<br>
Asikkalan kunta<br>
Kasvatus- ja opetuslautakunta<br>
<br>
Pöytäkirja<br>
§ 90<br>
<br>
09.09.2021<br>
<br>
Muut asiat<br>
KASOPLTK 09.09.2021 § 90<br>
<br>
Muita asioita ei ollut.<br>
<br>
7/2021<br>
<br>

<br>
Muutoksenhakuohje koskee pykäliä: § 80, § 81, § 82, § 83, § 86, § 89<br>
<br>
MUUTOKSENHAKUKIELTO<br>
Oikaisuvaatimusta tai kunnallisvalitusta ei saa tehdä päätöksestä, joka koskee:<br>
-<br>
<br>
-<br>
<br>
vain valmistelua tai täytäntöönpanoa (KuntaL 136 §)<br>
virka- tai työehtosopimuksen tulkintaa tai soveltamista ja viranhaltija on jäsenenä<br>
viranhaltijayhdistyksessä, jolla on oikeus panna asia vireille työtuomioistuimessa<br>
(KVhl 50 § 2 mom.)<br>
etuosto-oikeuden käyttämättä jättämistä (EtuostoL 22 §)<br>
<br>

<br>
Muutoksenhakuohje koskee pykäliä: § 84, § 85, § 87, § 88<br>
OIKAISUVAATIMUSOHJEET<br>
Tähän päätökseen tyytymätön voi tehdä kirjallisen oikaisuvaatimuksen.<br>
Päätökseen ei saa hakea muutosta valittamalla tuomioistuimeen.<br>
<br>
Oikaisuvaatimusoikeus<br>
<br>
Oikaisuvaatimusaika<br>
<br>
Oikaisuvaatimuksen saa tehdä:<br>
<br>
<br>
se, johon päätös on kohdistettu tai jonka oikeuteen, velvollisuuteen tai<br>
etuun päätös välittömästi vaikuttaa (asianosainen), sekä<br>
<br>
<br>
<br>
kunnan jäsen.<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimus on toimitettava Asikkalan kunnan kirjaamoon määräajan<br>
viimeisenä päivänä ennen kirjaamon aukioloajan päättymistä.<br>
Asianosaisen katsotaan saaneen päätöksestä tiedon, jollei muuta näytetä,<br>
seitsemän päivän kuluttua kirjeen lähettämisestä. Käytettäessä tavallista<br>
sähköistä tiedoksiantoa asianosaisen katsotaan saaneen päätöksestä tiedon,<br>
jollei muuta näytetä, kolmantena päivänä viestin lähettämisestä.<br>
Kunnan jäsenen katsotaan saaneen päätöksestä tiedon seitsemän päivän<br>
kuluttua siitä, kun pöytäkirja on nähtävänä yleisessä tietoverkossa.<br>
Tiedoksisaantipäivää ei lueta oikaisuvaatimusaikaan. Jos oikaisuvaatimusajan<br>
viimeinen päivä on pyhäpäivä, itsenäisyyspäivä, vapunpäivä, joulu- tai<br>
juhannusaatto tai arkilauantai, saa oikaisuvaatimuksen tehdä ensimmäisenä<br>
arkipäivänä sen jälkeen.<br>
<br>
Oikaisuvaatimusviranomainen<br>
<br>
Viranomainen, jolle oikaisuvaatimus tehdään, on Kasvatus- ja<br>
opetuslautakunta<br>
Kirjaamon yhteystiedot:<br>
Postiosoite: PL 6, 17201 Vääksy<br>
Käyntiosoite: Rusthollintie 2, 17200 Vääksy<br>
Sähköpostiosoite: kirjaamo@asikkala.fi<br>
Faksinumero: (03) 888 6268<br>
Puhelinnumero: (03) 888 6111 (vaihde)<br>
Kirjaamon aukioloaika on maanantaista perjantaihin klo 9 - 15.<br>
<br>
Oikaisuvaatimuksen muoto ja sisältö<br>
<br>

<br>
Oikaisuvaatimus on tehtävä kirjallisesti. Myös sähköinen asiakirja täyttää<br>
vaatimuksen kirjallisesta muodosta.<br>
Oikaisuvaatimuksessa on ilmoitettava:<br>
<br>
<br>
<br>
<br>
päätös, johon haetaan oikaisua<br>
miten päätöstä halutaan oikaistavaksi<br>
millä perusteella oikaisua vaaditaan.<br>
<br>
Oikaisuvaatimuksessa on lisäksi ilmoitettava tekijän nimi, kotikunta,<br>
postiosoite ja puhelinnumero.<br>
Jos oikaisuvaatimuspäätös voidaan antaa tiedoksi sähköisenä viestinä,<br>
yhteystietona pyydetään ilmoittamaan myös sähköpostiosoite.<br>
<br>
Pöytäkirja<br>
Päätöstä koskevia pöytäkirjan otteita ja liitteitä voi pyytää Asikkalan kunnan<br>
kirjaamosta.<br>
<br>

